|  |  |  |
| --- | --- | --- |
|  |  | *Proiect* |
| **GUVERNUL REPUBLICII MOLDOVA**  **H O T Ă RÂ R E nr**. **\_\_\_\_\_\_\_**  **din** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**2024**  **Chișinău** | | |

cu privire la aprobarea proiectului de lege pentru modificarea Legii nr. 283/2011 cu privire la Poliția de Frontieră

---------------------------------------------------

GuvernulHOTĂRĂȘTE:

Se aprobă și se prezintă Parlamentului spre examinare proiectul de lege cu privire la aprobarea proiectului de lege pentru modificarea Legii nr. 283/2011 cu privire la Poliția de Frontieră.

|  |  |  |
| --- | --- | --- |
| **Prim-ministru**  Contrasemnează:  Ministrul afacerilor interne  Ministrul educației și cercetării |  | **Dorin RECEAN**  Adrian Efros  Dan Perciun |

*Proiect*

**PARLAMENTUL REPUBLICII MOLDOVA**

**LEGE**

**pentru modificarea Legii nr. 283/2011 cu privire la Poliţia de Frontieră**

Parlamentul adoptă prezenta lege organică.

**Articolul I** – Legea nr. 283/2011 cu privire la Poliția de Frontiera (Monitorul Oficial al Republicii Moldova, 2012, nr. 76-80, art. 245), cu modificările ulterioare, se modifică după cum urmează:

1. La articolul 5:

alineatul (1) lit. c) se abrogă;

se completează cu litera d) cu următorul cuprins:

,,d) Subdiviziunile specializate ale Poliției de Frontieră”.

alineatul (3) după textul ,,alin. (1)” se completează cu textul ,,lit. a) și b)”.

alineatul (7) va avea următorul cuprins:

,, (7) Structura şi efectivul unităților specificate la alin. (1) lit. b) și d) se aprobă de către șeful Inspectoratului General al Poliției de Frontieră, în coordonare cu ministrul afacerilor interne”.

2. Se completează cu articolul 52 cu următorul cuprins:

,, Articolul 52 Subdiviziunile specializate ale Inspectoratului

(1) În vederea îndeplinirii atribuțiilor specifice ale Inspectoratului, prin ordinul ministrului afacerilor interne, la propunerea șefului Inspectoratului, se înființează subdiviziuni specializate ale Poliției de Frontieră.

(2) Subdiviziunile specializate sunt unități subordonate șefului Inspectoratului fără statut de persoană juridică cu competență teritorială generală.

(3) Regulamentele de activitate ale subdiviziunilor specializate se aprobă de către șeful Inspectoratului.”. 3. La articolul 6:

alineatul (1) lit. b), cuvintele ,,al personalului naval” și ,,și porturilor” se exclud;

alineatul (3) lit. b), cuvintele ,,aprobă acte normative departamentale” se substituie cu cuvintele ,,aprobă acte administrative normative”.

4. La articolul 10 alineatul (1) va avea următorul cuprins:

,,(1) Pentru executarea eficientă a atribuțiilor sale, Poliția de Frontieră are dreptul de a colecta, prelucra și păstra informațiile despre persoanele și mijloacele de transport care traversează frontiera de stat care se stochează direct în centre de date proprii necesare funcționării sistemelor informaționale, rețelelor de telecomunicații speciale, deținute și administrate, precum și să consume date din sisteme informaționale terțe în conformitate cu prevederile cadrului normativ în domeniul schimbului de date și interoperabilității.”.

5. Articolul 14 va avea următorul cuprins:

,,Articolul 14. Personalul Inspectoratului

(1) Personalul Inspectoratului este constituit din funcționari publici cu statut special, funcționari publici și personal contractual (de deservire tehnică și auxiliar).

(2) Polițist de frontieră este funcționarul public cu statut special angajat în cadrul Inspectoratului General al Poliției de Frontieră, în subdiviziunile regionale ale acestuia, care dețin grade speciale și exercită atribuții ce țin de competența entității din care face parte, în conformitate cu cadrul normativ, în vederea implementării politicii statului în domeniul managementului integrat al frontierei de stat, al combaterii migrației ilegale și a criminalității transfrontaliere.

(3) În cazul personalului contractual din cadrul Poliției de Frontieră, care nu are statut de funcționar public cu statut special, angajat în baza contractului individual de muncă, se aplică prevederile legislației muncii.

6. La articolul 60 alineatul (5) se abrogă.

**Articolul II.**

(1) Prezenta lege intră în vigoare la data publicării în Monitorul Oficial al Republicii Moldova.

(2) Guvernul în termen de 6 luni de la data publicării prezentei legi:

a) va aduce actele sale normative în concordanță cu prezenta lege;

b) va aproba actele normative necesare pentru executarea prevederilor prezentei legi.

**Președintele Parlamentului Igor GROSU**

**Notă informativă**

**la proiectul de lege pentru modificarea Legii nr. 283/2011 cu privire la Poliția de Frontieră**

|  |
| --- |
| **1. Denumirea autorului şi, după caz, a participanților la elaborarea proiectului** |
| Proiectul hotărârii Guvernului cu privire la aprobarea proiectului de lege pentru modificarea Legii nr. 283/2011 cu privire la Poliția de Frontieră este elaborat de către Ministerul Afacerilor Interne. |
| **2. Condițiile ce au impus elaborarea proiectului de act normativ şi finalitățile urmărite** |
| Elaborarea prezentului proiect are drept scop îmbunătățirea procesului educațional/ formării profesionale din cadrul Ministerului Afacerilor Interne în baza bunelor practici, precum şi înlăturarea vulnerabilităților și normelor interpretabile din Legea nr. 283/2011 cu privire la Poliția de Frontieră.  Cu referire la abrogarea lit. c) din alineatul (1) articolul 5, menționăm că această modificare este necesară în vederea realizării acțiunilor din Programul de consolidare a încrederii şi siguranței societății prin formare profesională, integritate şi digitalizare a sistemului afacerilor interne pentru anii 2022-2025, aprobat prin Hotărârea Guvernului nr. 947/2022, prin fuzionarea structurilor de instruire ale instituțiilor subordonate ale Ministerului Afacerilor Interne, într-o singură instituție de învățământ - Academia „Ștefan cel Mare” (în continuare - Academia), ce va permite dezvoltarea acesteia la cele mai înalte standarde.  Astfel, Centrul de Excelență în Securitatea Frontierei din subordinea Inspectoratului General al Poliției de Frontieră, urmează să fie absorbit de către Academia „Ștefan cel Mare”, în ordinea argumentelor ce succed.  Conform prevederilor art. 14 alin. (1) din Codul educației nr. 152/2014, procesul de învățământ se desfășoară în baza standardelor educaționale de stat, aprobate de Ministerul Educației şi Cercetării, indiferent de tipul de proprietate şi forma juridică de organizare a instituției de învățământ.  Concomitent, art. 15 alin. (2) al aceluiași Cod, stabilește căîn cazul în care instituția de învățământ oferă programe de studii de mai multe niveluri, are conducere şi administrație unică, ea se va numi după nivelul de studii cel mai înalt*.*  Subsecvent, art. 39 alin. (1) din Codul citat, prevede că standardele educaționale de stat constituie un ansamblu de documente normative şi reprezintă un sistem de criterii şi norme referitoare la nivelul de calitate care se dorește a fi atins de diverse componente şi aspecte ale sistemului educațional.  Reieșind din prevederile Regulamentului cu privire la organizarea și realizarea învățământului și cercetării în cadrul Academiei „Ștefan cel Mare” a Ministerului Afacerilor Interne, aprobat prin Hotărârea Guvernului nr. 429/2020, Academia „Ștefan cel Mare” este unica instituție de învățământ din subordinea Ministerului Afacerilor Interne, care întrunește toate condițiile prevăzute de cadrul normativ și poate asigura:   * Standardizarea rapidă şi îmbunătățirea continuă a curriculelor, planurilor de studii şi a altor materiale didactice aferente procesului de instruire, între sistemul afacerilor Interne (în continuare SAI); * Oferirea posibilităților de instruire, inclusiv cu utilizarea platformelor electronice (e-learning), registrului electronic, a tuturor bibliotecilor, a întregului fond de carte, bazei tehnico-materiale care este constituită din edificii, instalații, biblioteci și săli de lectură, complexe sportive, săli de tir, laboratoare, ateliere, poligoane, puncte medicale, cantine, echipamente, mijloace de transport, utilaje și alte mijloace tehnico-materiale, statuate la pct. 77 din Regulamentul cu privire la organizarea și realizarea învățământului și cercetării în cadrul Academiei ,,Ștefan cel Mare” a Ministerului Afacerilor Interne, aprobat prin Hotărârea Guvernului nr. 429/2020, şi/sau a altor categorii de beneficii şi oportunități, absolut tuturor categoriilor de formabili; * Familiarizarea mai eficientă şi mai simplă, cu toate categoriile de programe de studii şi formare continuă, autorizate/acreditate în modul stabilit, cu explicarea direct de la sursă unică, corectă şi cât mai rapidă a evoluției ascendentă la toate nivelele de instruire, în conformitate cu Clasificatorul International Standard a Educației (ISCED–2011) a sistemului de învățământ care este organizat în prezent în cadrul Academiei pe niveluri şi cicluri, inclusiv până la programe de postdoctorat, pe domeniul necesar şi de interes Ministerului Afacerilor Interne; * Antrenarea cadrelor didactice/formatorilor, precum şi persoanelor cu înaltă experiență profesională din cadrul SAI, care se vor specializa/canaliza pe domenii înguste, care sunt cunoscute, precum şi le posedă cel mai bine titularul; * Creșterea capacităților instituționale, precum şi a nivelului de competitivitate în scopul absorbției proiectelor de dezvoltare şi științifice; * Crearea oportunităților de pregătire fizică, profesională şi tactică specială în mod prioritar şi uniform pentru toţi formabilii, precum şi angajații SAI.   Mai mult ca atît, Academia „Ștefan cel Mare” este o instituție de învățământ superior, parte componentă a sistemului educațional național, acreditată instituțional și științific, racordată la standardele educaționale ale Uniunii Europene, care se subordonează Ministerului Educației și Cercetării, precum și Ministerului Afacerilor Interne fiind, totodată, o instituție din subordinea acestuia. Este organizată structural astfel încât să facă față rigorilor actelor normative din domeniu, în vederea realizării scopului și obiectivelor de funcționare, având o infrastructură dezvoltată, potențial uman și un nucleu profesional apreciabil și dispune de toate actele permisive necesare organizării și desfășurării formării profesionale pe domenii și nivele, cum ar fi:   1. nivelul 6 – învățământ superior, ciclul I: învățământ superior de licență; 2. nivelul 7 – învățământ superior, ciclul II: învățământ superior de master; 3. nivelul 8 – învățământ superior, ciclul III: învățământ superior de doctorat; 4. formare continuă a adulților; 5. cercetare științifică în domeniul aplicării legii (deţinând în prezent două reviste științifice de profil acreditate corespunzător, de tip B[[1]](#footnote-1) şi C[[2]](#footnote-2)).   Totodată, Academia dispune de autorizări de funcționare provizorie/acreditări necesare a programelor de studii superioare de licență (ciclul I) şi de masterat (ciclul II), în sfera științelor juridice şi administrative, formării profesionale continue: conducător/conducătoare auto (categoria/subcategoria B), agent/agentă de pază și este unica instituție de învățământ superior care a fost reacreditată corespunzător de către Agenţia Română de Asigurare a Calității în Învățământul Superior (*în continuare - ARACIS*). Aceste circumstanțe pot fi vizualizate la rubrica respectivă pe site-ul oficial al instituției[[3]](#footnote-3).  Menționăm că ARACIS este o Agenție recunoscută la nivel internațional şi în spațiul Uniunii Europene, în domeniul evaluării externe a calității educației oferite de instituțiile de învățământ superior și de alte organizații furnizoare de programe de studii specifice învățământului superior, deţinând multiple certificări în sfera de referință, care la fel pot fi vizualizate pe portalul oficial[[4]](#footnote-4), în modul stabilit.  În cadrul Academiei „Ștefan cel Mare” au fost pregătite mai multe generații şi grupe atât de ofițeri, cât şi de subofițeri la formare inițială şi continuă, de angajați ai Inspectoratului General al Poliției de Frontieră, demonstrând aptitudinile şi capacitățile necesare pentru a instrui mai multe categorii de angajați, în condiții prielnice şi cu un buget cu mult mai redus.  Toate informațiile, certificările și documentele aferente sunt expuse în mod transparent și pot fi ușor verificate, atât în format fizic, pe suporturile destinate acestui domeniu, cât și accesate și vizualizate pe site-urile/portalurile oficiale, cum ar fi: Monitorul Oficial al Republicii Moldova[[5]](#footnote-5), www.legis.md[[6]](#footnote-6), www.mecc.gov.md[[7]](#footnote-7) şi/sau [[8]](#footnote-8)[www.academy.police.md](http://www.academy.police.md)[[[9]](#footnote-9)](http://www.academy.police.md).  În contextul celor expuse, menționăm că odată cu fuzionarea instituțiilor de învățământ din cadrul Ministerului Afacerilor Interne, dispare necesitatea şi temeinicia menținerii în vigoare a literei c) din alineatul (1) al articolului 5 din Legea nr. 283/2011 cu privire la Poliția de Frontieră (Monitorul Oficial al Republicii Moldova, 2012, nr. 76-80, art. 245).  Prin urmare, în vederea realizării fuzionării instituțiilor de învățământ din cadrul Ministerului Afacerilor Interne, considerăm imperios abrogarea literei c) din alineatul (1) al articolului 5 din Legea nr. 283/2011 cu privire la Poliția de Frontieră și excluderea Centrului de Excelență în Securitatea Frontierei din structura organizatorică a Inspectoratului General al Poliției de Frontieră.  Suplimentar, referitor la propunerea de completare a Legii nr. 283/2011, cu lit. d) alin. (1) articolul. 5 și articolul 52, menționăm că amendamentele propuse au drept scop continuitatea procesului descentralizării administrative și uniformizarea structurii organizatorice în cadrul autorităților administrative și instituțiilor din subordinea MAI în conformitate cu Legea nr. 98/2012 privind administraţia publică centrală de specialitate și Legea nr. 435/2006 privind descentralizarea administrativă.  Potrivit art. 30 alin. (2) din Legea nr. 98/2012, aparatul central este format pentru exercitarea atribuţiilor ministerului sau ale altei autorităţi administrative centrale ce ţin de asigurarea organizaţională a activităţii ministrului sau a directorului general, de reglementare normativ-juridică, de conlucrare cu alte autorităţi publice , precum şi de gestionare a sferei de competentă a acestora.  Astfel constatăm că, domeniile de activitate precum: urmărirea penală, investigaţii, expertiza criminalistică, pregătirea chinologică, intervenția specială sunt domenii specializate/auxiliare cu funcții operaționale și tactice, cu competență teritorială generală, separate de organul central de administrare ce nu implică implementarea politicilor publice a entității, ori elaborarea cadrului normativ sau gestionarea directă a domeniului de bază al acesteia.  Un exemplu similar, în vederea îndeplinirii atribuțiilor specifice/specializate pe anumite domenii în cadrul Inspectoratului General al Poliţiei, Inspectoratului General pentru Situaţii de Urgenţă, Inspectoratului General pentru Migraţie, etc. sunt înființate subdiviziuni specializate cu competență teritorială generală, separate de organul central de administrare *(subdiviziunile specializate ale IGP: Centrul Chinologic, Inspectoratul național de investigaţii, Inspectoratul național de securitate publică, Direcţia urmărire penală, Brigada cu destinaţie specială “Fulger”, etc.).*  Totodată, menționăm că subdiviziunile specializate urmează a fi instituite în limita efectivului aprobat pentru IGPF prin Hotărârea Guvernului nr. 778/2009 și a bugetului aprobat al instituției. Mai mult ca atît, potrivit calculelor efectuate prin prisma Legii nr. 270/2018 privind sistemul unitar de salarizare în sectorul bugetar și Hotărârii Guvernului nr. 1231/2018 pentru punerea în aplicare a Legii nr.270/2018, iar odată cu instituirea subdiviziunilor specializate și preavizarea a aproximativ 82 angajați din cadrul domeniilor sus-menţionate ale aparatului central al IGPF, se va înregistra o economie la capitolul cheltuieli de personal în valoare de 2,2 milioane lei, care vor asigura şi partea cheltuielilor de personal în situația de lichidare/reorganizare a subdiviziunii.  Concomitent cu referire la competența șefului IGPF de a aproba structura şi efectivul unităților menționate supra, precum și a regulamentelor de activitate a acestora, comunicăm că potrivit art. 15 alin. (6) lit. g1 ) și g2) din Legea nr. 98/2012 privind administrația publică centrală de specialitate, stabilește în mod expres competența conducătorilor autorităților administrative din subordinea ministerului, de a aproba sau modifica statul de personal și schema de încadrare ale autorității administrative în limitele fondului de retribuire a muncii și ale structurii și efectivului-limită stabilite de Guvern și regulamentele subdiviziunilor interne ale autorității administrative.  Astfel, potrivit pct. 19 din Hotărârea Guvernului nr. 1145/2018, aprobă regulamentele de organizare și funcționare, precum şi schemele de încadrare ale subdiviziunilor Inspectoratului General al Poliției de Frontieră, aprobă/modifică statul de personal al Poliției de Frontieră, în limitele fondului de retribuire a muncii şi ale efectivului-limită stabilit de Guvern.  Mai mult, potrivit art. 9 alin. (3) lit.b) și c) din Legea Inspectoratului General pentru Situații de Urgență nr. 93/2007, șeful Inspectoratului, similar elaborează structura organizatorică şi statul de personal ale Inspectoratului în limitele personalului şi fondurilor stabilite și aprobă regulamentele subdiviziunilor Inspectoratului.  Cu referire la amendamentele propuse la art. 6 alin. (1) lit. b), comunicăm că acestea au drept scop în vederea racordării la Hotărârea Guvernului 23/2024 privind consolidarea securității portuare și a securității la bordul navelor, care la Capitolul VIII prevede măsurile de control. Astfel, Hotărârea Guvernului menționată, nu prevede competența Poliției de Frontieră de a efectua controlul de securitate al personalului naval și zone de Securitate din cadrul porturilor.  Totodată, modificarea alin. (3) lit. b) al aceluiași articol, rezultă din prevederile art. 12 din Codul administrativ al Republicii Moldova nr. 166/2018, care stabilește că un act administrativ normativ este actul juridic subordonat legii adoptat, aprobat sau emis de o autoritate publică în baza prevederilor constituționale sau legale, care nu se supune controlului constituționalității și stabilește reguli de aplicare obligatorii pentru un număr nedeterminat de situații identice.  În context, articolul 10 alineatul (1) din Legea nr. 283/2011, se expune în redacție nouă, în vederea îmbunătății reglementărilor actuale.  Cu referire la expunerea în redacție nouă a articolului 14 din Legea nr. 283/2011, se relevă că modificarea propusă are drept scop realizarea recomandărilor Centrului Național Anticorupție din conținutul Raportului privind realizarea Planului de integritate al Inspectoratului General al Poliției de Frontieră pentru perioada August 2022 - Decembrie 2023, care prevede expres *modificarea Legii cu privire la Poliția de Frontieră nr. 283/2011, în care va fi definit termenul de polițist de frontieră și va exclude reglementările lacunare a statutului de polițist de frontieră*.  Suplimentar, menționăm că, redacția propusă pentru articolul 14 este formulată inclusiv prin prisma Statului de personal al Inspectoratului General al Poliției de Frontieră, aprobat de către Cancelaria de Stat la 13 octombrie 2023, care prevede că personalul Poliției de Frontieră este format din funcționari publici cu statut special.  Abrogarea alin. (5) din art. 60 constituie o remaniere tehnică care vine să ajusteze cadrul normativ, în partea în care legiuitorul eronat indică echivalarea gradelor. Mai mult ca atât, descrierea gradelor speciale aferent funcționarilor publici cu statut special sunt reliefate în art. 11 din Legea nr. 288/2016 privind funcționarul public cu statut special din cadrul Ministerului Afacerilor Interne.  Proiectul hotărârii Guvernului prevede ca prezenta lege să intre în vigoare la data publicării în Monitorul Oficial al Republicii Moldova în corespundere cu prevederile art. 56 alin. (1) din Legea cu privire la actele normative nr. 100/2017, deoarece este stringent necesară realizarea acțiunilor din Programul de consolidare a încrederii şi siguranței societății prin formare profesională, integritate şi digitalizare a sistemului afacerilor interne pentru anii 2022-2025, aprobat prin Hotărârea Guvernului nr. 947/2022, potrivit cărora Ministerul Afacerilor Interne urma să asigure fuzionarea instituțiilor de învățământ, centrelor de instruire ale instituțiilor subordonate ale Ministerului Afacerilor Interne – în cadrul unei singure instituții de învățământ Academia „Ștefan cel Mare”, încă din anul 2023. |
| **3. Descrierea gradului de compatibilitate pentru proiecte care au ca scop armonizarea legislației naționale cu legislația Uniunii Europene** |
| Proiectul în cauză nu are drept scop armonizarea legislației naționale cu legislația Uniunii Europene. |
| **4. Principalele prevederi ale proiectului şi evidențierea elementelor noi** |
| Proiectul prevede modificarea Legii nr. 283/2011 cu privire la Poliția de Frontieră.  Astfel, se abrogă litera c) din alin. (1) al articolului 5 din Legea menționată, în vederea excluderii Centrului de Excelență în Securitatea Frontierei din subordinea Inspectoratului General al Poliției de Frontieră și se completează cu litera d) în vederea instituirii subdiviziunilor specializate în structura Poliției de Frontieră.  Concomitent, prin completarea Legii menționate cu articolul 52, va fi posibilă instituirea subdiviziuni specializate de către ministrul afacerilor interne la propunerea șefului Inspectoratului General al Poliției de Frontieră.  Modificarea art. 6 alin. (1) lit. b) are drept scop racordarea la prevederile Regulamentului cu privire la normele aplicabile în scopul facilitării traficului maritim internațional aprobat prin Hotărârea Guvernului 23/2024 privind consolidarea securității portuare și a securității la bordul navelor, iar modificarea alin. (3) lit. b) al aceluiași articol, rezultă din prevederile art. 12 din Codul administrativ.  Art. 10 alin. (1) se expune în redacție nouă, în vederea îmbunătății reglementărilor actuale.  Art. 14 se expune într-o nouă redacție în vederea definirii termenului de polițist de frontieră și statutul juridic al acestuia.  Art. 60 alineatul (5) se abrogă. |
| **5. Fundamentarea economico-financiară** |
| Realizarea prevederilor proiectului Hotărârii de Guvern în cauză nu necesită careva cheltuieli financiare suplimentare din bugetul de stat. |
| **6. Modul de încorporare a actului în cadrul normativ** |
| Proiectul elaborat se încadrează în cadrul normativ în vigoare, totuși aprobarea acestuia va genera în consecință necesitatea modificării:   * Hotărârii Guvernului nr. 1145/2018 cu privire la organizarea şi funcționarea Inspectoratului General al Poliției de Frontieră; * Hotărârea Guvernului nr. 429/2020 cu privire la organizarea și funcționarea unor instituții publice de învățământ din subordinea Ministerului Afacerilor Interne. |
| **7. Avizarea şi consultarea publică a proiectului** |
| În scopul respectării prevederilor Legii nr. 239/2008 privind transparența în procesul decizional, decizia privind inițierea proiectului a fost plasată pe pagina web oficială a Ministerului Afacerilor Interne [www.mai.gov.md](file:///C:\Note%20informative%20dl.%20Iurie%20ODAGIU,%2004.09.2023\www.mai.gov.md), în rubrica: Transparența, secțiunea: Anunțuri privind consultările publice.  Totodată, proiectul a fost plasat pe platforma guvernamentală: [www.particip.gov.md](file:///C:\Comp\AppData\Roaming\Microsoft\Word\www.particip.gov.md) și poate fi accesat la link-ul:  [https://particip.gov.md/ro/document/stages/\*/12151](https://particip.gov.md/ro/document/stages/*/12151) . |
| **8. Constatările expertizei anticorupție** |
| Se va completa. |
| **9. Constatările expertizei juridice** |
| Se va completa. |
| **10. Constatările altor expertize** |
| Proiectul nu necesită alte expertize. |

**Ministru Adrian EFROS**

1. <https://academy.police.md/reviste/procedura-de-prezentare-si-recenzare-a-articolelor/publicatii> [↑](#footnote-ref-1)
2. <https://academy.police.md/editii-lv> [↑](#footnote-ref-2)
3. pag. 1, nr. crt.6 şi pag. 5, nr. crt. 37 la adresa <https://academy.police.md/wp-content/uploads/2022/10/Hotararea-ARACIS-28-07-2022.pdf>. [↑](#footnote-ref-3)
4. <https://www.aracis.ro/recunoastere-internationala-certificari-afilieri-ale-aracis/>. [↑](#footnote-ref-4)
5. <https://monitorul.gov.md/ro/search?keywords=&min=1&max=6&from=03.01.2023&to=20.01.2023>. [↑](#footnote-ref-5)
6. <https://www.legis.md/cautare/getResults?doc_id=134977&lang=ro> [↑](#footnote-ref-6)
7. <https://mecc.gov.md/sites/default/files/ordin_mec_asm_mai_1191_din_05.12.22.pdf>, <https://mecc.gov.md/sites/default/files/ordinul_nr._1268_din_22.12.2022_cu_privire_la_acreditarea_programului_de_formare_profesionala_a_conducatorilor_auto_din_cadrul_academiei_stefan_cel_mare_a_ministerului_afacerilor_interne.pdf> <https://mecc.gov.md/sites/default/files/ordinul_nr._1309_din_28.12.2022_cu_privire_la_acreditarea_programului_de_formare_profesionala_continua_din_cadrul_academiei_stefan_cel_mare_a_ministerului_afacerilor_interne.pdf>, [↑](#footnote-ref-7)
8. <https://academy.police.md/acreditari>. [↑](#footnote-ref-8)
9. <https://academy.police.md/acreditari>. [↑](#footnote-ref-9)